
Министерство на околната среда и водите

Регионална инспекция по околната среда и водите - Монтана

Д О К Л А Д

за извършена комплексна проверка на „МБАЛ – Берковица” ЕООД, гр. Берковица на основание Заповед РД-105/21.07.2014 г. на Директора на РИОСВ – Монтана


Извършената на 23.07.2014 г. комплексна проверка е с цел установяване съответствието на производствената дейност на дружеството с нормативните изисквания по опазване на околната среда.


На обекта се извършва само дейност по предварително съхраняване  на мястото на образуване на болнични отпадъци. На територията на болницата функционира система за разделно събиране на болнични отпадъци на мястото на образуването им, в болничните отделения. Осигурени са съдове за разделно съхраняване на отпадъците, като не се допуска смесването им. Генерираните болнични отпадъци се съхраняват в специализирани маркирани съдове, маркирани на капака със спрей, сътветно жълт за опасните отпадъци и кафяв за неопасните отпадъци. Острите отпадъци се събират в контейнери за еднократна употреба, обозначени със стикер „опасни отпадъци от лечебни заведения”. Контейнерите и съдовете в които се извършва съхраняване на опасните отпадъци са обозначени с международен символ за опасност.

Болницата има сключен договор за предаване на отпадъците с фирма, притежаваща необходимите документи по ЗУО, въз основа на сключен договор. 
Със Заповед на Прокуриста на болницата е определено отговорно лице по ЗУО. 
Води се необходимата отчетност на количествата генерирани и предадени отпадъци в заверените от РИОСВ – Монтана отчетни книги за отпадъци. При предаване на опасни отпадъците се попълва идентификационен документ. 

Дружеството употребява биоцидни препарати. Фирмата производител на биоцидните препарати притежават Разрешения за пускане на пазара на биоцидни препарати, издадени от МЗ. Представени са информационни листи за безопасност за всички химични вещества и смеси, отговарящи на Дял ІІ от Регламент 1907/2006 (REACH). Условията за съхраняване на изпълзваните химични вещества и смеси отговарят на Раздел 7 от ИЛБ.
Дружеството използва и кислород, втечнен под налягане за медицински цели в бутилки, свързани към сградна кислородна инсталация. 
Дружеството е изпратило информация за употребените и съхранени през 2013 г. химични вещества и смеси.

